KOMISIJOS SPRENDIMAS
2005 m. rugpjūčio 4 d.
iš dalies keičiantis Sprendimą 93/195/EEB dėl gyvūnų sveikatos reikalavimų ir veterinarinio sertifikavimo pakartotinai įvežant registruotus arklius lenktynėms varžyboms ir kultūriniams renginiams po jų laikino eksporto
(pranešta dokumentu Nr. C(2005) 2933)
(Tekstas svarbus EEE)
(2005/605/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (1), ypač į jos 19 straipsnio ii punktą,
kadangi:
(1)
Pagal bendrąsias Komisijos sprendimo 93/195/EEB (2) II priede nurodytas taisykles pakartotinis registruotų arklių įvežimas lenktynėms, varžyboms ir kultūriniams renginiams leidžiamas, kai tie arkliai buvo laikinai, trumpesniam kaip 30 dienų laikotarpiui, eksportuoti į trečiąsias šalis, įtrauktas į tą pačią grupę to sprendimo I priede.
(2)
Atsižvelgiant į veterinarinės priežiūros lygį ir tai, kad šie arkliai yra izoliuoti nuo prastesnės sveikatos būklės gyvūnų, laikino eksporto laikotarpį reikėtų pratęsti ne daugiau kaip iki 90 dienų, ir gyvūnų sveikatos reikalavimai bei veterinarinis sertifikavimas turėtų būti atitinkamai nustatyti pakartotinai įvežant registruotus arklius po laikino eksporto dalyvavimui konkrečiose lenktynėse, varžybose arba kultūriniuose renginiuose Kanadoje arba Jungtinėse Amerikos Valstijose.
(3)
2005 m. Vienos Ispaniškoji jojimo mokykla surengs pasirodymus Jungtinėse Amerikos Valstijose, minint generolo George'o Pattono organizuoto austrų Lipico veislės žirgų išgelbėjimo Antrojo pasaulinio karo pabaigoje 60-ąsias metines. Šie pasirodymai turėtų būti laikomi konkrečiu jojimo renginiu, kuriam gali būti taikomos konkrečios pakartotinio įvežimo sąlygos.
(4)
Todėl reikėtų atitinkamai iš dalies pakeisti Sprendimą 93/195/EEB.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 93/195/EEB iš dalies keičiamas taip:
1)
1 straipsnio trečioji įtrauka pakeičiama taip:
„-
dalyvavo konkrečiose lenktynėse, varžybose arba kultūriniuose renginiuose Kanadoje arba Jungtinėse Amerikos Valstijose ir atitinka šio sprendimo III priede nurodyto pavyzdžio sveikatos sertifikavimo reikalavimus.“
2)
III priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2005 m. rugpjūčio 4 d.